Pɛl 29
1
Ram bum wi̱cdɛ kä /ca luek,
bɛ da̱k kɛ da̱k mi /cɛ rɔ bi
nyɔk kɛ jiëc.
2
Mi ruec ni ram mi gɔaa,
la lo̱c nath a tɛth.
kä mi ruec ni ram mi jiääk
la naath a wiee.
3
Kä ram mi nhɔk pɛl,
la lɔc gua̱n a tɛth kɛ jɛ.
Kä ram mi mäth kɛ lër
ŋar ni jɛn kɛ yio̱w.
4
Mi lat kuäär ni cuŋ,
la wec a tekɛ mal.
kä mi ɛ ram nhɔk ni kök
däkɛ wec.
5
Kä ram liak gua̱n thieekädɛ baaŋ,
ɣärɛ ni rɔ cambak mi
bi jɛ käp.
6
Kä ram mi jiääk ka̱pkɛ jɛ
ɛ dueerkɛ.
Kä ram mi gɔaa tɛth ni lɔcdɛ
kä tuar ni jɛn.
7
Kä ram mi gɔaa ŋäcɛ cuɔ̱ɔ̱ŋ
raam mi can.
Kä ram mi jiääk thilɛ jɛ ŋäc
mi ce̱tkɛ nɔ mi tekɛ jɛ.
8
La nɛy tin thil luɔt wec
a jiec cuɔ̱ŋ,
ku nɛy tin gɔw gak
la yieny piny.
9
Kä mi te ram mi pɛl kɛ luk
kɛ ram mi dɔ̱a̱r,
la rɔal ni dɔ̱a̱r /cɛ la bitdɛ.
10
Nɛy tin na̱a̱k nath lökɛ
nɛy tin thil bɛ̈l,
kä görkɛ näk nɛɛni tin gɔw.
11
La ram mi dɔ̱a̱r gakdɛ a lat,
ku ram mi pɛl gakdɛ
la loc jɔk.
12
Kä mi ci rueec ruac kacä liŋ,
la ji̱ kɔaarɛ diaal a jiäk.
13
Ro̱m can kɛnɛ ram min ciɛŋ jɛ
a jiäk ni kɛl.
Ci Kuoth Nhial kɛ moc guec
kɛn da̱ŋ rɛw.
14
Mi ci kuäär can gaŋ rɛy luɔ̱k,
bɛ ruëc kɛ pek mi bäär.
15
Duäc kɛnɛ nyuuth gɔwkɛ
kɛ gaat,
kä gat mi /ca duäc no̱ŋɛ
man pöc.
16
Mi ruec ni ram mi jiääk,
la dueer a ŋuan,
kä bi ram mi gɔaa kulɛ guic
ni pɛ̈ɛ̈ndɛ.
17
Duäc gatdu kɛ ɣöö bɛ ŋɔak ŋa̱c,
/cɛ ji̱ bi nöŋ mi
la duŋ po̱cä.
18
Mi thilɛ gök Kuɔth mi
bo̱o̱th naath,
la naath a thil ciaŋ mi com.
Puɔ̱th akɛ ram in tiit
ŋuɔ̱t Kuɔth.
19
/Ca kuany nyuuth kɛ ruac,
a cäŋ cɛ jɛ ŋa̱c
/cɛ jɛ bi tit.
20
Ŋua̱n ni ram mi dɔ̱a̱r,
kä ram mi lat ruac
kä /ci cär.
21
Kä ram mi moc kuanydɛ
ni kuɛɛkädɛ,
bɛ jɛ jek kɛ jɔak a cɛ
ti diaal naŋ.
22
Ram mi gua̱n gaak,
la lätdɛ jiäk kɛnɛ dueer
mi cɛ kɛ̈c.
23
Ram mi liak rɔ dhɔ̱a̱lkɛ jɛ,
kä ram mi kɔ̱c kɔ̱c
luɔ̱thkɛ jɛ.
24
Ram mi tekɛ maar kɛnɛ kueel
ɛ gua̱n tɛ̈rɛ,
kɛ ɣöö thiec kɛ jɛ kɛ ruac
kä /cɛ jɛ lat.
25
Mi duali kɛ raan ɛ riɛk,
kä mi ŋääthi ni Kuoth Nhial
bi kään.
26
Nɛy ti ŋuan görkɛ ni gɔɔy
raam in rueec,
duundɛ ɣöö kua thuɔ̱k lɛ jek
kä Kuoth Nhial.
27
Ram mi /ci thuɔ̱k lat,
lo̱kɛ jɛ ɛ ram lat thuɔ̱k.
Kä ram mi gɔaa,
lo̱kɛ jɛ ɛ ram mi jiääk.
